Bill Murray - Wikipedija

# Bill Murray

### Izvor: Wikipedija

Bill Murray

William James "Bill" Murray (Wilmette, Illinois, 21. rujna 1950. -) američki filmski glumac i komičarska ikona irskog podrijetla.

## [uredi] Karijera

Murray se rodio kao 5. od ukupno devetero djece obitelji u Illinoisu kao dijete Edwarda i Lucille Murray. Planirao je studirati medicinu ali je odustao kada je bio uhićen zbog posjedovanja marihuane. Slavu je stekao kultnim humorističnim TV showom "Saturday Night Live" da bi kasnije razvio karijeru kao glumac na filmu, kao što su "Golf klub" i "Narednik će poludjeti". Murray je poznat po svojem nadarenom humoru i specifičnoj karizmi, koja ima razmjer od šarmantnih cinika u komedijama do rezigniranih outsidera u dramama. Iako se na snimanjima nekih svojih filmova znao posvađati s članovima ekipe, Murray je ipak znan kao tiha, povučena osoba. Na početku su ga mnogi ocijenili kao samo običnog komičara, no s vremenom je stekao visoku reputaciju. Poznato je da je pristao snimiti komediju "Istjerivači duhova", svoj največi komercijalni uspjeh, samo uz uvjet da prije snimi dramu "Na oštrici britve" iz 1984.

Za svoje nastupe u filmovima "Tajkun iz Rushmorea" i "Izgubljeni u prijevodu" je osvojio najviše nagrada u karijeri i priznanje kritičara; za potonji je osvojio Zlatni globus te je nominiran za Oscara. Poznati kritičari Roger Ebert i James Berardinelli oboje su dali filmu "Izgubljeni u prijevodu" 4 od 4 zvijezde, proglasivši ga remek-djelom, a Ebert ga je čak stavio na 2. mjesto svojih najdražih filmova 2003. godine. 2005. je objavio da uzima "odmor od karijere".

Ženio se dva puta; za Margaret Kelly od 1980., sa kojom ima dvoje djece, te za Jennifer Butler od 1997., sa kojom je još uvijek u braku te sa kojom ima četvero djece.

## [uredi] Neostvareni projekti

Murray je navodno odbio mnogo ponuda za razne filmove, kod nekih se nije javljao natrag a kod trećih jednostavno nije dobio ulogu. U 80-ima je odbio ulogu za fantastičnu komediju "Splash!" koju je dobio Tom Hanks, komediju "Legal Eagles" koju je režirao Ivan Reitman ( redatelj njegovog najvećeg hita, "Istjerivači duhova" ), horor satiru "The witches of Eastwick" koja je dobio Jack Nicholson te navodno čak i glavnu ulogu za film "Batman" [1] Tima Burtona, makar nije jasno da li su producenti jednostavno na kraju odlučili izabrati fizički jačeg glumca, Michaela Keatona.

U 90-ima je Murray također pokazao da je vrlo izbirljiv u odabiru filmova u kojima bi trebao glumiti. Navodno je bio u planu da glumi odvjetnika Toma Hanksa u filmu "Philadelphia" [2] ali je tu ulogu na kraju ipak dobio Denzel Washington, a glavnu ulogu u iznimno popularnoj tragikomediji "Forrest Gump", za koju je bio u pregovorima, je dobio Tom Hanks. Daljne odbijene uloge bile su u filmovima "Narod protiv Larrya Flynta", "Monsters Inc.", "Lignja i kit" a komedija "Press your luck" nikada nije ni realizirana.

## [uredi] Izabrana filmografija

Poster filma "Beskrajni dan"

- 1976. Next Stop, Greenwich Village
- 1979. The Rutles
- 1980. Golf klub
- 1981. Narednik će poludjeti
- 1982. Tootsie
- 1984. Istjerivači duhova ; Nominacija za Zlatni globus
- 1986. Mala trgovina užasa
- 1990. Brza promjena
- 1993. Beskrajni dan, Jedna žena, dva muškarca
- 1994. Ed Wood
- 1998. Tajkun iz Rushmorea ; Nominacija za Zlatni globus
- 1998. Divlja igra
- 2001. Obitelj čudaka
- 2003. Izgubljeni u prijevodu ; Osvojen Zlatni globus i BAFTA, nominacija za Oscara
- 2005. Slomljeno cvijeće

## [uredi] Vanjske poveznice

- Imdb.com
- Bill Murray centrala
- Filmski.net
- Celebritywonder.com

Dobavljeno iz "http://hr.wikipedia.org../../../b/i/l/Bill_Murray_2a04.html"

Kategorije: Američki filmski glumci | Dobitnici Zlatnog globusa

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Dansk
- Deutsch
- English
- Esperanto
- Español
- Suomi
- Français
- Gaeilge
- עברית
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Português
- Русский
- Svenska